| Artikkelen inngår i serien om
**Nobelprisene** |
| --- |
|  |
| **Alfred Nobel** |
| Fred (mottakere)Fysikk (mottakere)Kjemi (mottakere)Litteratur (mottakere)Medisin (mottakere)Prisen i økonomi til minne om Nobel (mottakere) |

**Nobelprisen i litteratur** (svensk: *Nobelpriset i litteratur*) er den viktigste litteraturprisen i verden, både når det gjelder anseelse og pengebeløp. Prisen ble innstiftet som én av flere nobelpriser av industrimannen Alfred Nobel. Ifølge Nobels testamente skal nobelprisen i litteratur gå til «den som innenfor litteraturen har produsert det mest utmerkede i idealistisk retning». Utmerkelsen har blitt delt ut av det svenske litterære selskapet Svenska Akademien hvert år siden 1901, bortsett fra i 2018, og har gått til noen av de betydeligste forfatterne i den moderne verdenslitteraturen.

Mottagerens navn kunngjøres vanligvis i oktober, og prisbeløpet var i 2019 satt til ni millioner svenske kroner.

Nobelprisen i litteratur har fire ganger gått til norske forfattere: Bjørnstjerne Bjørnson i 1903, Knut Hamsun i 1920, Sigrid Undset i 1928 og Jon Fosse i 2023. 

Den alvorligste kritikken mot prisen var i mange år at Akademin var svært nærsynt i sine valg av prismottakere, en kritikk som toppet seg i 1974, da ytterligere to svenske forfattere mottok prisen. Den sterke nordeuropeiske dominansen av prismottakere, historisk sett, har avtatt betraktelig i de siste 20–25 årene, en periode hvor Akademin bevisst har funnet prismottakere fra nye regioner og språkområder. Flere av de seneste tildelingene (1987, 1991, 1998, 2000, 2004 og 2005) har gått til forfattere som er eller har vært omstridt i sine hjemland, dels som opposisjonelle overfor myndighetene, dels for meninger i strid med den alminnelige opinion.

Bjørnstjerne Bjørnson mottok nobelprisen i litteratur i 1903. Foto: Anders Beer Wilse 
Knut Hamsun mottok nobelprisen i litteratur i 1920. Foto: Anders Beer Wilse 
Sigrid Undset mottok nobelprisen i litteratur i 1928. Foto: Anders Beer Wilse

Medalje og diplom
-----------------

Prisen består av en medalje, et diplom og en pengesum. Medaljen er i gull (inntil 1979 i 23 karat, deretter i 18 karat) og er 66 mm i diameter. På adversen bærer medaljen Alfred Nobels venstrevendte portrett. Til venstre står innskriften «ALFR • / NOBEL» over to linjer og til høyre over seks linjer innskriften «NAT• / MDCCC / XXXIII / OB • / MDCCC / XCVI» (Nobels fødselsår 1833 og dødsår 1896). Reversen bærer et motiv der en mannsfigur sitter ved et laurbærtre; foran ham står en kvinnefigur med en lyre. De to symboliserer poeten og musen. Det hele er omgitt av omskriften «INVENTAS • VITAM • IUVAT EXCOLUISSE • PER • ARTES» i øvre bue og «ACAD • SUEC •» på rett linje nederst. Innskriften i øvre bue er et sitat fra Vergils verk Æneiden: «inventas vitam juvat excoluisse per artes», som betyr «og de som forbedret livet på jorden med sine nyvunnede ferdigheter»." Innskriften nederst står for Svenska Akademien, som plukker ut prisvinneren. Medaljen er utformet av Erik Lindberg i 1902.

Medaljen for prisene i fysikk og kjemi er identiske, mens medaljene for medisin og litteratur har identisk advers, mens ulik revers. Medaljen for fredsprisen har en helt egen utforming av både advers og revers.

Det eksisterer eksemplar av medaljen i sølv og forgylt sølv, blant annet i museer og samlinger. For prisvinnernes familiemedlemmer lages det inntil fem medaljer i forgylt bronse. Medaljene er laget ved det svenske Myntverket.

Diplomet for prisvinnerne i medisin består av to deler, en side med prisens og prisvinnerens detaljer påskrevet og en kunstnerisk billedside, som hvert år utformes av en ny kunstner.

Utsettelsen i 2018
------------------

I forbindelse med Me too-kampanjen ble det kjent at ektemannen til et av medlemmene i Svenska Akademien hadde utøvd seksuell trakassering overfor flere kvinner. Vedkommende hadde i tillegg mottatt penger fra akademiet til sin kulturinstitusjon, og ble også anklaget for å lekke navnet på nobelprisvinnerne. Diskusjonene rundt dette førte til at flere akademi-medlemmer forlot akademiet. I kjølvannet av dette ble det bestemt at nobelprisen ikke skulle deles ut i 2018, og at man heller skulle dele ut to priser i 2019.

Mottakere
---------

Utdypende artikkel: Liste over nobelprisvinnere i litteratur

Den første nobelprisen i litteratur ble tildelt i 1901 til Sully Prudhomme fra Frankrike. Hver mottaker mottar en medalje, et diplom og en pengesum som har variert gjennom årene. I 1901 mottok Prudhomme 150 782 svenske kroner (SEK), som tilsvarer 7 731 004 SEK i desember 2007. I 2008 ble prisen tildelt Jean-Marie Gustave Le Clézio fra Frankrike, som ble tildelt prispenger på ni millioner SEK.[*død lenke*] Prisen blir tildelt i Stockholm under en årlig seremoni den 10. desember, årsdagen for Nobels død i 1896.

Per 2010 hadde nobelprisen i litteratur blitt tildelt 107 mottakere. Under tildelingen av prisen i 1958 ble russisk-fødte Boris Pasternak tvunget til å avslå prisen etter press fra regjeringen i Sovjetunionen. I 1964 nektet Jean-Paul Sartre å akseptere nobelprisen i litteratur på samme måte som han hadde avslått alle tidligere offisielle tildelinger. Tretten kvinner har vunnet nobelprisen i litteratur, mer enn noen annen nobelpris, med unntak av Nobels fredspris. I løpet av alle de årene nobelprisen i litteratur har blitt tildelt har der kun vært fire hendelser hvor prisen har blitt gitt til to personer (1904, 1917, 1966 og 1974). Der har vært syv år hvor nobelprisen ikke har blitt tildelt (1914, 1918, 1935 og 1940–1943).

Referanser
----------

1. 1 2  «Nobelprisen i litteratur blir ikke delt ut i år» **(norsk)**. 4. mai 2018. Besøkt 5. mai 2018.
2. 1 2  «The Nobel Prize amounts» **(engelsk)**. Nobelstiftelsen. Arkivert fra originalen 7. september 2018. Besøkt 2. oktober 2019.
3. ↑  «Facts on the Nobel Prize in Literature» **(engelsk)**. nobelprize.org. 5. oktober 2009. Besøkt 6. oktober 2011. «In 1984, however, the permanent secretary of the Swedish Academy declared that attention to non-European writers was gradually increasing in the Academy; attempts were being made "to achieve a global distribution".»
4. ↑  Lars O. Lagerqvist: *Nobel Medals*, Stockholm: The Royal Coin Cabinet, 2001.
5. ↑  The Nobel Prize Medal for Literature, Nobelprize.org, besøkt 4. 9. 2010.
6. ↑  Birgitta Lemmel: The Nobel Diplomas, Nobelprize.org, besøkt 5.9. 2010. Arkivert 24. september 2010 hos Wayback Machine.
7. ↑  «De eldre mennene i Svenska Akademien er innhentet av #metoo | Ingunn Økland». *Aftenposten*. Besøkt 5. mai 2018.
8. ↑  «The Nobel Prize» (PDF) **(engelsk)**. Nobelstiftelsen. Arkivert (PDF) fra originalen 26. juli 2019. Besøkt 2. oktober 2019.
9. ↑  «The Nobel Prize Award Ceremonies» **(engelsk)**. Nobelstiftelsen. Besøkt 10. juli 2010.
10. 1 2  «Alle nobelprisvinnere i litteratur» **(engelsk)**. Nobelstiftelsen. Besøkt 11. september 2011.
11. ↑  «Nobel Laureates Facts». Nobelstiftelsen. Besøkt 11. september 2011.
12. ↑  «Women Nobel Laureates». Nobelstiftelsen. Besøkt 11. september 2011.

Eksterne lenker
---------------

* Liste over prisvinnerne på nobelprisens hjemmeside

| * v
* d
* r
Nobelprisvinnere i litteratur |
| --- |
| 1901 – 1925 | 
* Prudhomme (1901)
* Mommsen (1902)
* Bjørnson (1903)
* F. Mistral / Echegaray (1904)
* Sienkiewicz (1905)
* Carducci (1906)
* Kipling (1907)
* Eucken (1908)
* Lagerlöf (1909)
* Heyse (1910)
* Maeterlinck (1911)
* Hauptmann (1912)
* Tagore (1913)
* *Ingen utdeling* (1914)
* Rolland (1915)
* Heidenstam (1916)
* Gjellerup / Pontoppidan (1917)
* *Ingen utdeling* (1918)
* Spitteler (1919)
* Hamsun (1920)
* France (1921)
* Benavente (1922)
* Yeats (1923)
* Reymont (1924)
* Shaw (1925)

 |  |
| 1926 – 1950 | 
* Deledda (1926)
* Bergson (1927)
* Undset (1928)
* Mann (1929)
* Lewis (1930)
* Karlfeldt (1931)
* Galsworthy (1932)
* Bunin (1933)
* Pirandello (1934)
* *Ingen utdeling* (1935)
* O'Neill (1936)
* Martin du Gard (1937)
* Buck (1938)
* Sillanpää (1939)
* *Ingen utdeling*1
* Jensen (1944)
* G. Mistral (1945)
* Hesse (1946)
* Gide (1947)
* Eliot (1948)
* Faulkner (1949)
* Russell (1950)

 |
| 1951 – 1975 | 
* Lagerkvist (1951)
* Mauriac (1952)
* Churchill (1953)
* Hemingway (1954)
* Laxness (1955)
* Jiménez (1956)
* Camus (1957)
* Pasternak (1958)
* Quasimodo (1959)
* Perse (1960)
* Andrić (1961)
* Steinbeck (1962)
* Seferis (1963)
* Sartre2 (1964)
* Sjolokhov (1965)
* Agnon / Sachs (1966)
* Asturias (1967)
* Kawabata (1968)
* Beckett (1969)
* Solzhenitsyn (1970)
* Neruda (1971)
* Böll (1972)
* White (1973)
* Johnson / Martinson (1974)
* Montale (1975)

 |
| 1976 – 2000 | 
* Bellow (1976)
* Aleixandre (1977)
* Singer (1978)
* Elytis (1979)
* Miłosz (1980)
* Canetti (1981)
* García-Márquez (1982)
* Golding (1983)
* Seifert (1984)
* Simon (1985)
* Soyinka (1986)
* Brodskij (1987)
* Mahfouz (1988)
* Cela (1989)
* Paz (1990)
* Gordimer (1991)
* Walcott (1992)
* Morrison (1993)
* Ōe (1994)
* Heaney (1995)
* Szymborska (1996)
* Fo (1997)
* Saramago (1998)
* Grass (1999)
* Gao (2000)

 |
| 2001 – idag | 
* Naipaul (2001)
* Kertész (2002)
* Coetzee (2003)
* Jelinek (2004)
* Pinter (2005)
* Pamuk (2006)
* Lessing (2007)
* Le Clézio (2008)
* Müller (2009)
* Llosa (2010)
* Tranströmer (2011)
* Mo (2012)
* Munro (2013)
* Modiano (2014)
* Aleksijevitsj (2015)
* Dylan (2016)
* Ishiguro (2017)
* Tokarczuk (2019, for 2018)
* Handke (2019)
* Glück (2020)
* Gurnah (2021)
* Ernaux (2022)
* Fosse (2023)

 |
| 
**Hele listen**  • 1901–1925  • 1926–1950  • 1951–1975  • 1976–2000  • 2001– i dag

---

1 Ingen prisutdeling grunnet andre verdenskrig (1940, 1941, 1942 og 1943). 2 Avslo prisen. |

| * v
* d
* r

* Nobelprisen
* Liste over nobelprisvinnere

 |
| --- |
| Prisene | 
* Fred
* Fysikk
* Fysiologi eller medisin
* Kjemi
* Litteratur
* Sveriges Riksbanks pris i økonomisk vitenskap til minne om Alfred Nobel

 |  |
| Prisvinnere | 
* Fred
* Fysikk
* Fysiologi eller medisin
* Kjemi
* Litteratur
* Økonomi

 |
| Organisasjoner | 
* Nobelstiftelsen
* Den Norske Nobelkomite (medlemmer)
* Det Norske Nobelinstitutt
* Nobels Fredssenter
* Nobels fredspriskonsert
* Nobelkomiteen for fysikk
* Nobelkomiteen for kjemi

 |
| Relaterte artikler | 
* Alfred Nobel
* Norske nobelprisvinnere
* Nobelmuseet
* Nobelsenteret

 |

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Gyldendals Teaterleksikon **·** Encyclopædia Britannica **·** GND
 |